
Ehitusloa andmine (Pähklimäe tn 3) 
1. ASJAOLUD JA MENETLUSE KÄIK
23.08.2019.a. Narva Linnavalitsuse korralduse vastuvõtmiseks laekus Pähklimäe tn 3,  Narva Pähklimäe Gümnaasiumi hoones elektripaigaldise ümberehitamiseks ehitusloa taotlus koos ehitusprojektiga (töö nr 105_TP_EL, projekteerija Policert OÜ). 
26.08.2019 ehitisregistri  keskkonnas on genereeritud ehitusloa eelnõu nr 1912271/23075, menetluse nr 182696 ning suunatud Arhitektuuri- ja Linnaplaneerimise Ametile, Linnamajandusametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

03.12.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

03.12.2019 kõik kaasatud isikud kooskõlastasid ehitusloa eelnõu.

Päästeameti Ida päästekeskus kooskõlastas tingimisi märkusega: „Projekteeritavas hoones peab kaablite tuletundlikkus vastama vähemalt klassile Cca-s1,d1,a2 (vastavalt SiM määrus nr 17 "Ehitisele esitatavad tuleohutusnõuded ja nõuded tuletõrje veevarustusele" lisa 10)“.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3.  Ehitusseadustiku § 42 lg 3 punkti 5 kohaselt ehitusloa kõrvaltingimusena võib eelkõige sätestada ehitise  või ehitamise keerukusest tulenevad lisatingimused ehitamiseks.

3. OTSUS
3.1. Anda ehitusluba Pähklimäe tn 3, Narva Pähklimäe Gümnaasiumi hoones elektripaigaldise ümberehitamiseks vastavalt ehitusprojektile (töö nr 105_TP_EL, projekteerija Policert OÜ).
3.2. Kohustada ehitustööde tellijat täita kõrvaltingimus, mis on esitatud käesoleva korralduse punktis 1 ning ehitusloal loetletud märkus.  

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

